སྲུང་མའི་ཁྲོ་འཁྲུགས་ཀུན་སེལ་
བཞུགས་སོ༔
ཛ༔ སྔོན་ཚེ་སྟོན་པ་དང༔ པདྨ་འབྱུང་གནས་སོགས༔ བཀའ་བབ་རིག་
འཛིན་གྱིས༔ དམ་བཞག་དབང་བསྐུར་བས༔ སྲུང་མ་ལས་མྱུར་བ༔ ཁས་
བླངས་དྲན་མཛོད་ཅིག༔ ངེད་ཅག་སྒྲུབ་པ་པོས༔ རྩེ་གཅིག་བསྟེན་པའི་ཚེ༔ རྒྱང་རིང་མི་མཛད་པར༔ སྒྲུབ་པའི་རྟགས་ཐོན་ཅིག༔ བདག་ནི་མ་རིག་པས༔ ནོངས་པ་གང་མཆིས་ཀྱང༔ གདུག་རྩུབ་མ་མཛད་པར༔ བྱམས་པའི་ཕྱག་གིས་སྐྱོངས༔ བསྙེན་སྒྲུབ་ཆགས་པ་དང༔ མཆོད་བསྟོད་ཡུན་དུ་འགྱངས༔ དབང་མེད་འབགས་བཙོག་ཤོར༔ ཏིང་འཛིན་མ་གསལ་ཞིང༔ ལྷག་ཆད་ནོར་
འཁྲུལ་ཀུན༔ ལེ་ལོའི་དབང་གྱུར་པས༔ དམ་ཅན་ཐུགས་འགལ་བ༔ མཐོལ་
བཤགས་བཟོད་པར་བཞེས༔ དངོས་འབྱོར་ཡིད་སྤྲུལ་གྱིས༔ མཆོད་སྤྲིན་དཔག་མེད་འབུལ༔ ཐུགས་དམ་དགྱེས་པ་བསྐང༔ རབ་འབྱམས་ཕྲིན་ལས་སྒྲུབས༔ མ་གཡེལ་མ་འགྱངས་ཤིག༔ བསྐུལ་ན་ལས་མྱུར་བ༔རྦད་ན་མཐུ་ཆེ་བ༔ དགྲ་ལ་དྲག་ཤུལ་སྟོན༔ གཉེན་ལ་བྱམས་པས་སྐྱོངས༔ འཁོར་སློབ་དབང་དུ་སྡུས༔ སྙན་གྲགས་རླུང་རྟ་བསྐྱེད༔ ཚིག་བཙུན་མཐུ་ཆེན་ཐོབ༔ གཟུངས་སྤོབས་བློ་གྲོས་རྒྱས༔ འཆད་རྩོད་རྩོམ་གསུམ་གྱིས༔ དགེ་མཚན་རྟག་འབར་ཤོག༔ ཚོགས་གཉིས་འབྲས་བུ་ཡིས༔ དོན་གཉིས་ལྷུན་གྱིས་གྲུབ༔
ཚང་པ་བརྒྱ་བྱིན་དང༔ གཞན་འཕྲུལ་དབང་ཕྱུག་གི༔ དཔལ་འབྱོར་ཡིད་ཀྱིས་སྤྲུལ༔ བློ་ཡིས་བླངས་དེ་འབུལ༔ ཐུགས་དམ་དགྱེས་པ་བསྐངས༔ ཉམས་
ཆག་མཁོན་འཛིན་བཤགས༔ བླ་མ་མཆེད་ལྕམ་ལ༔ རྩ་བ་ཡན་ལག་གི༔ དམ་
ཚིག་ཉམས་པ་ཀུན༔ མཐོལ་བཤགས་བཟོད་པར་གསོལ༔ མཆོད་བསྟོད་ནོངས་བཤགས་སྒོས༔ ཉམས་ཆག་སོར་ཆུད་ནས༔ རྣལ་འབྱོར་བདག་ཅག་ལ༔ དགྱེས་པའི་ཞལ་བཟང་སྟོན༔ བཅོལ་བའི་ལས་རྣམས་སྒྲུབས༔ བས་མཐའ་མཚོ་གླིང་དང༔ ནགས་ཚལ་བྲག་སྐྱིབས་ལ༔ བརྟེན་པའི་སྒོམ་ཆེན་རྣམས༔ རྟག་ཏུ་སྲུང་སྐྱོབས་མཛོད༔ ནད་གདོན་རྐྱེན་སྣ་ཚོགས༔ དགྲ་རྐུན་གཅན་གཟན་གྱི༔ འཇིགས་པ་བསྲུང་དུ་གསོལ༔ མི་དང་མི་མིན་གྱི༔ སྣང་སེམས་དབང་དུ་བསྒྱུར༔ གང་ཕྲད་དགེ་ལ་སྦྱོར༔རྣམ་གྲོལ་གཏན་བདེར་བཀོད༔ འཇིག་རྟེན་སྒྱུ་མའི་ནོར༔ སྙིང་པོ་མེད་པར་རྟོགས༔ ཟག་མེད་ཏིང་འཛིན་གྱི༔ རོ་བརྒྱ་ལོངས་སུ་སྤྱོད༔ སྣང་སྲིད་བདག་མེད་དུ༔ རྟོགས་པའི་རྣལ་འབྱོར་བ༔ རེ་དོགས་ཀུན་དང་བྲལ༔ སྲིད་གསུམ་ཀ་ནས་དག༔ འཁོར་
འདས་འུབ་ཆུབ་རོལ༔ ཆོས་ཟད་བློ་ལས་འདས༔ ཐོད་རྒལ་མཐའ་རུ་ཕྱིན༔ འཇའ་ལུས་ཆོས་སྐུ་འགྲུབ༔ ཡེ་སངས་རྒྱས་གྱུར་ཅིག༔ འཁོར་བ་དོང་སྤྲུགས་
ཤོག༔ ཨ་ཨཱ་སརྦ་ཤུདྡྷེ་ཤུདྡྷེ་ས་མ་ཡ་སྭཱ་ཧཱ༔ གཏེར་སྲས་དེ་ཝཱིའི་མིང་གིས་ཤར་མར་དུ་བྲིས་སོ།།